text: Практычна па ўсе выгоды цывілізацыі жыхары вёскі Хорск падарожнічаюць у Давыд-Гарадок. Дзеля гэтага ім трэба пераадолець пантонны мост цераз раку Гарынь.
  У непагадзь канструкцыя робіцца асабліва небяспечнай. Але нават гэтая ненадзейна сувязь з «вялікаю зямлёй» увосень знікае – на зіму мост разбіраюць. Тады вяскоўцам даводзіцца рабіць вялікае кола: да найбліжэйшага мосту. Але ж некаторыя рызыкуюць пераходзяць раку па лёдзе. Часам гэта даводзіць да трагедыі.